20 сәуір. ҚазАқпарат күнтізбесі
DATE: 07:00, 20 Сәуір 2023 | GMT +5
TITLE: 20 сәуір. ҚазАқпарат күнтізбесі
URL: https://kaz.inform.kz/news/20-sauir-kazakparat-kuntizbesi_a4058165/
META: DATE: 07:00, 20 Сәуір 2023 | GMT +5
TOTAL WORDS: 424
AUTHOR(S):
TEXT: АТАУЛЫ КҮНДЕР. Дүниежүзілік жетімдер күні. Бұл күнді бұрын Дүниежүзілік жетімдер орталығы ретінде белгілі болған Дүниежүзілік қайырымдылық ұйымы құрды. Ұйым жетім балаларды, атаанасынан айырылған аз қамтылған балаларды және жесірлерді қолдау үшін жұмыс істейді, олардың түпкі мақсаты оларды өмір сүру шығындарынан бастап бала асырап алуға дейінгі әртүрлі қолдау схемалары арқылы өзін-өзі қамтамасыз ету. Жетімдер күні дүниежүзіндегі жетім балалар туралы ақпараттарды арттыруға және адамдарды жетім балаларға қолдарынан келгенше қолдау көрсетуге шақырады. ЕСТЕ ҚАЛАР ОҚИҒАЛАР. 1930 жылы БМСБ «үштігінің» шешімімен Алаш қозғалысының Мұхамеджан Тынышбаев бастаған 20-дан астам мүшесі жазаланды. Осы топпен бірге істі болған Мұхтар Әуезов, Уәлихан Омаров, Біләл Сүлеев, Әлімхан Ермеков алдын ала тергеу кезінде түрмеде отырған уақыты есепке алынып, босатылды. 1991 жылы Атырауда әлемдегі ең терең кен орны Теңізден алғашқы өнеркәсіптік мұнай өндірілді. 1994 жылы ТМД мемлекеттерінің Ұжымдық қауіпсіздік туралы шарты күшіне енді. Шартқа 1992 жылы Ташкентте Қазақстан, Армения, Қырғызстан, Ресей, Тәжікстан және Өзбекстан басшылары қол қойған болатын. 2000 жылы Ташкентте Қазақстанның, Өзбекстанның, Қырғызстанның және Тәжікстанның президенттері аймақтық қауіпсіздік мәселелері бойынша кездесу өткізді. 2007 жылы Қазақстан Республикасы Президентінің «Ертіс», «Оңтүстік» және «Жетісу» атты үш әлеуметтік кәсіпкерлік корпорация құру туралы Жарлығы шықты. Әлеуметтік кәсіпкерлік корпорациялардың басты қызметі - инвестициялар тарта отырып, жергілікті жерлердегі жаңа жобаларды жүзеге асыру. Сөйтіп өңірдегі халықтың мұң- мұқтажын шешуге қол ұшын беру. 2011 жылы Мәскеудегі қазақ диаспорасы С. Нұрмағамбетов атындағы «Жас Ұлан» республикалық мектебінде Кеңес одағының батыры, даңқты қолбасшы Бауыржан Момышұлы туралы жазылған «Аңызға айналған батыр» атты кітаптың тұсаукесерін өткізді. 2018 жылы Оңтүстік Қазақстан облысының Қазығұрт ауданында Орбұлақ шайқасындағы жеңістің 375 жылдығына арналып, ерекше мемориалдық кешен бой көтерді. Оның хас бетінде Салқам Жәңгір хан мен Жалаңтөс Баһадүр батырларға арналған ескерткіш ашылды. шымкентташкент халықаралық күре жолының бойында салынған «Батыр бабалар» мемориалдық кешені алаңының сыртқы жағында бірнеше панно орналасқан. Оның бірі «Ақтабан шұбырынды, Алқакөл сұлама» атанған зар заманды бейнелесе, екіншісінде Орбұлақ шайқасының көріністері айшықталған. Қабырғада Ұлы жеңіске қол жеткізуде ерекше көзге түскен екі қолбасшымен бірге сардар батырлардың аты-жөндері өшпестей етіп, гранит тасқа қашалған. Ал, қос батырға салынған қола мүсіннің биіктігі 12 метр. 2021 жылы ҚР Ұлттық музейінде Ыбырай Алтынсариннің 180 жылдығына арналған «Даланың дара ұстазы» көрмесі ашылды. «Даланың дара ұстазы» атты көшпелі көрмеде бірегей құнды жәдігерлер ұсынылды. Атап айтқанда, мұнда «Шариғатул-ислам» кітабының түпнұсқасын, Алтынсариннің отбасы пайдаланған жазу құралдарын, этнографиялық очерктер мен мұрағаттық фотоқұжаттарды, фотосуреттер мен портреттерді, Ы. Алтынсариннің өмірі мен қызметі туралы кітаптарды, Ы. Алтынсарин кесенесінің, мемориалдық мұражайдың және «Омар құдығының» макетін көруге болады. 2022 жылы Зульфия Чиншанло серпе көтеруде 2020 жылғы Олимпиаданың «алтынын» жеңіп алды. Ауыр атлетикадан Қазақстан чемпионатында спортшы 59 келіге дейінгі салмақ дәрежесінде өнер көрсетті. Республикалық біріншілікте ол қарсыласынан 51 келіге озып, өз санатында сөзсіз көшбасшы атанып қана қоймай, төрт рекорд орнатты
